SAN FERNANDO CITY, La Union - Maibilang a prayoridad a proyekto inton tawen 2015 ti pannakatarimaan ti nadadael a rangtay a mamagkamang iti ili a Naguillan ken Burgos, La Union nga agturong idiay syudad ti Baguio.
Daytoy iti nakalap nga impormasyon ti Bombo Radyo La Union manipud iti opisina ti Dept. of Public Works and Highways (DPWH) iti maikadwa a distrito ti La Union.
Maipalagip a ti nasao a rangtay ket nadadael gaputi kinada-an.
Saan metten a mapalubosan dagiti dadackel ken nadadagsen a behikulo a dumalyasat iti nasao a rangtay, malaksid dagiti light vehicles.
Gapu iti daytoy, inyunay-unay ti DPWH kadagiti driver ti bus ken dadakkel a behikulo nga aganusda iti agingga sumaruno a tawen bayat a saan pay a natarimaan ti rangtay.
Iti agdama, dumaldalan dagiti pampasahero a lugan ken heavy vehicles idiay Marcos highway partikular dagiti sumang-at idiay Baguio City ken sumalog ditoy probinsiya a La Union.
ilo_Latn ilo_Latn ilo_Latn ilo_Latn ilo_Latn ilo_Latn